google/wiki40b huggingface dataset:
Plastsveising

Plastsveising eller sveising av termoplast er «å føye sammen termoplaster ved å smelte kontaktflatene sammen, med eller uten bruk av tilsatsmateriale eller sveisetråd».
Sveising for semi-finished materialer av plast er beskrevet i ISO 472 som en prosess for å skjøte overflater som har blitt oppmyket, ofte ved hjelp av varme (unntatt ved kjemisk sveising). Sveising av termoplast utføres i tre steg: tilbereding av overflater; tilførsel av varme og trykk; nedkjøling.

Utstyr

Speilsveisemaskin kan benyttes.

Utdanning

Levanger videregående skole gir utdanning i plastsveising.
Fagbrev finnes for plastmekaniker.
«Vg2 Industriteknologi har læreplanmål for plastsveising».
I Norge finnes sertifikater blant annet for elektrosveising av plast (elektromuffesveising) og speilsveising av plast.

Milepæler

Fiskemerder med et betydelig innslag av plastsveising har i flere år blitt bygget i Norge.
I 2005 antydet mediene at gassnettet i Rogaland ble bygget med et betydelig innslag av plastsveising.
Édouard du Puy

Liv og virke

Du Puy var en dyktig sanger og fiolinist og opptrådte på turneer i Europa før han kom til Stockholm. Her ble han i løpet av noen år ansatt som konsertmester ved operaen. På en fest i Bellman-Selskapet Par Bricole i 1799 sang han republikanske viser og hyllet Napoleon og dette kom kong Gustav IV for øre. Du Puy ble utvist fra Sverige og reiste til København. 
Han ble snart en feiret musiker i Danmark og allerede den 29. mars 1800 ga han en konsert på Det Kgl. Teater.  Han spilte bl.a. en av sine egne fiolinkonserter.  Du Puy ble snart utnevnt til konsertmester i Det Kgl. Kapel og i 1802 også operasanger ved Det kgl. Teater. En av hans glansroller var partiet som Don Juan i Mozarts opera. 
Du Puy var en sensasjon i datidens København og ble svært populær. Han opptrådte i mange forskjellige sammenhenger både som sanger, fiolinist og dirigent og han var en suksess i selskaps-og salonglivet. Fra 1804 var han også en av direktørene i tidens mest ansette klubb Harmonien. 
Hans komposisjoner var populære, spesielt operaen Ungdom og galskab og en mengde viser som ble lagt inn i forskjellige teaterstykker. 
I mai 1803 giftet han seg med Anna Louise Frederikke Müller, datter av kobberstikker C. F. Müller. 
Dette var i en periode hvor Frederik VI var konge av Danmark-Norge og Christian Frederik – den senere Christian VIII – bodde som relativt nygift på Amalienborg sammen med sin ektefelle Charlotte Frederikke og deres sønn Frederik født i 1808. 
Charlotte Frederikke hadde en god sangstemme og ønsket å få undervisning av Du Puy. Ektefellen syntes opplagt at dette var en god ide og Du Puy ble en stadig gjest på slottet. Du Puy og Charlotte Frederikke innledet et forhold, og da dette etter en stund ble oppdaget, fikk det store konsekvenser for dem begge. Du Puy ble utvist fra Danmark og fikk bare noen timer på seg til å forlate sin familie. Charlotte Frederikke ble skilt fra sin mann og sønn og sendt i internt eksil til Horsens.
Édouard Du Puys familie ble senere understøttet økonomisk av Frederik VI og de søkte flere ganger i årenes løp kongen om å benåde Du Puy, men fikk avslag hver gang. 
Etter utvisningen fra Danmark reiste Du Puy til Paris, men vendte etter kort tid tilbake til Stockholm hvor kong Gustav var blitt avsatt ved et kupp. Édouard Du Puy fikk i 1812 ansettelse ved operaen igjen både som kapellmester og sanger. En av hans glansroller i Stockholm var Figaro i Mozarts Figaros bryllup. Han ble senere medlem av Kungliga Musikaliska Akademien og i 1814 professor samme sted.
Du Puy bodde i Sverige inntil sin død i 1822.
Commandos Strike at Dawn

Innspillingsfakta

Filmen ble spilt inn fra 20. juli til 25. september 1942 hovedsakelig på Vancouver Island i Britisk Columbia i Canada.

Fakta om filmen

Arbeidstittelen til denne filmen var The Commandos Come at Dawn.
Artikler i The Hollywood Reporter forut for produksjonen opplyste at Columbia Pictures hadde forhandlet med Jean Hersholt om å medvirke i filmen. I en annen artikkel ble Edmund Gwenn ført opp på rollelisten. Verken Hersholt eller Gwenn kom til å medvirke i den endelige filmen. Commandos Strike at Down markerte imidlertid filmdebuten til George Macready og Lillian Gish' tilbakekomst i filmverdenen etter flere års fravær. Hun hadde ikke vært å se på lerretet siden Paramount-filmen His Double Life i 1933.
Ifølge uidentifiserte samtidige kilder i filmens produksjonsmapper på AMPAS Library spilte den canadiske regjeringen en sentral rolle i produksjonen av filmen. En artikkel i PM opplyste at den lånte ut fly, piloter og krigsskip. Kommandosoldat-rekrutter fra regimenter i den canadiske hæren deltok også.
Commandos Strike at Dawn ble også nominert til en Oscar for beste originalmusikk.

Handling

Eric Thoresen oppfordrer innbyggerne i et norsk fiskevær til å samle seg mot tyskerne og danne en motstandsbevegelse.
Kleifjorden

Kleifjorden er en fjordarm av Svinøyfjorden på Mellom-Vikna i Vikna kommune i Trøndelag. Fjorden har innløp ved holmen Rypa i sør og strekker seg 5 kilometer nordover til Dragspøyta og bygda Drag. Like nord for Rypa ligger Hestøya og vest for denne øya går Gravsetbotnet nordvestover.
Fylkesvei 770 går langs Dragspøyta i nord.
Sarpsborg Snookerklubb

Sarpsborg Snookerklubb er en snookerklubb som holder til i egne lokaler ved Hafslund Næringspark i Sarpsborg. Klubben er den eneste snookerklubben i Østfold og arrangerer seriespill og månedlige turneringer. Klubben har for tiden fem snookerbord i lokalet. Klubben ble stiftet 28. november 2007.
Pfänder

Pfänder er et fjell i Vorarlberg i Østerrike, like ovenfor Bodensjøen. Fra fjellet har et flott utsyn over hele sjøen og hele 240 andre fjelltopper i Tyskland, Østerrike og Sveits. Fjellet er det mest kjente utsiktspunktet i området.
I god sikt kan en se fra Allgäu- og Lechdalen i Alpene i øst, Bregenzwald, de bratte Silvrettafjellene i Arlberg-regionen og Rätikon til de sveitsiske fjellene og foten av Schwarzwald i vest. Under ligger innsjøen Bodensjøen med Rhindalen rundt.
Parauna

Utseende

En nokså liten, avlang, lysbrun trebukk. Antennene er en del lengre enn kroppen og fint hårete, de to innerste leddene svarte, de øvrige rødbrune. Pronotum er bredere enn langt, tønneformet uten tenner på sidene. I den bakre delen har pronotum er svart midtflekk som forgrener seg bakover som en tynn, krum lengdestripe på hver dekkvinge. Dekkvingene er litt avsmalnende bakover, nokså kraftig punkterte, beina forholdsvis korte.

Utbredelse

Arten er kjent fra det nordvestlige Brasil og Fransk Guyana.
Skytale

Skytale er en antikk gresk innretning for å kryptere meldinger. Skytalen ble tatt i bruk i Antikkens Sparta omkring 500 (487?) f.Kr., og bestod av en stokk av en bestemt diameter, og en lærreim. Lærreimen ble viklet rundt stokken og påført meldingen med bokstaver. Når reimen ble fjernet framstod den som en usammenhengende rekke av bokstaver. Sendebudet brukte lærreimen som belte, og ved ankomst kunne mottakeren vilke reimen rundt en stokk av samme diameter og lese den opprinnelige meldingen.
Basilios av Rjazan

Legenden om kappen

En kveld kom noen folk til Basilios og så en jente som sprang opp trappen hans med støvler i hendene. De ropte: «Å, biskop, det er uverdig av deg å ha jenter i huset i sengen din.» Fåfengt forsikret Basilios menneskene om at han var uskyldig i utukt, men de rasende menneskene ønsket å lynsje ham. De baktalte og forbannet ham og avgjorde at de skulle jage ham bort fra Murom. Basilios bønnfalt dem: «Fedre og brødre! Gi meg litt tid, til klokken tre i morgen!». Folk ble overrasket over ydmykheten til Basilios, lot ham få tid og gikk hjem. Hele natten ba han i Boris og Gleb-kirken, gjorde aftensang og liturgien om morgenen. Han messet forann ikonet av jomfru Maria i kirken og tok dette med seg i håp om å få hjelp fra Maria. Han gikk til elven Oka for å reise fra Murom for alltid. Folket hadde gjort i stand en båt til ham, men Basilios tok i stedet kappen sin, la den på vannet, steg opp på kappen og seilte i vei mot strømmen. Forbløffet over dette mirakelet ropte folket til ham: «O helgen, herre Basilios! Tilgi oss, dine syndende slaver». Men Basilios forsvant på et blunk ut av synet på folket.
Basilios forlot Murom etter messen, rundt klokken tre, og klokken ni samme dag (til kveldsandakten) kom han til Rjazan, en distanse på mer enn fire tusen kilometer. Folket i Rjazan samlet seg da for kveldsgudstjeneste i kirken, men diakonen som kom for å holde gudstjenesten klarte ikke med alle sine krefter å få fram et eneste ord. Endelig kom det ufrivillig fra diakonen: «Jeg kan ikke begynne, Herren har kommet, vær glad for Herren!». Og alle prestene, knjazen, bojarer og folk skyntet seg til Oka for å ta imot Basilios og så ham komme seilende på kappen med ikonet av jomfru Maria. De tok imot ham med stor glede. 
Gleden varte derimot ikke lenge, for mongolene gikk til angrep på Rjazan og ødela alle kirkene. Basilios dro da tilbake til Boris og Gleb-kirken på Oka med sin mirakuløse kappe og ikonet av jomfru Maria. Her grunnla han et nytt eparki og Boris og Gleb-kirken ble til Boriso-Glebskij-katedralen.
Mahipardemningen

Mahipardemningen er det tredje største vannkraftverket i Afghanistan, og er lokalisert på elva Kabul bare 40 km nedstrøms fra hovedstaden Kabul. Anlegget stod ferdig i 1967, og yter 66 MW fordelt på 3 x 22 MW turbiner. Teknologien er tysk. Kraftverket og demningen ble oppgradert fra 2003.
Demningen er en 20 m høy gravitasjonsdam i betong.
HTC Snap

HTC Snap, også kjent som HTC Ozone, HTC Willow, HTC S510 og HTC S511) er en Windows Mobile-basert mobiltelefon (smartphone) som blir produsert av HTC. Den ble lansert i juni 2009.
Den har fireraders QWERTY-tastatur.
Kellerwald-Edersee nasjonalpark

Geografi

Nasjonalparken ligger ca 40 kilometer sør for Kassel og nord i Kellerwald. Den er helt uten bebyggelse og dekker området Ederhöhen (Ederhøydene) som utbrer seg sør for Edersee (Edersjøen) og ligger innenfor området til Naturpark Kellerwald-Edersee. Nasjonalparken grenser i vest, nord og øst til Ederdalen og i sør og sørøst til Eders sideelv Wesebach.

Flora og fauna

Nasjonalparkens formål er å beskytte bøkeskogen i området. Hjort, rådyr og villsvin er opprinnelige i egnen og det er i tillegg satt ut nærmere 2 000 individer av dåhjort og muflon. I nasjonalparken finnes 44 pattedyr og 15 av de 24 flaggermusarter som finnes i Tyskland. En rekke fuglearter, bl.a. svartstork hekker i området.

Turisme

En rekke skogsveier og -stier går gjennom nasjonalparken og Kellerwald forøvrig. Kellerwaldsteig er en 156 kilometer lang rundvei som forbinder fjell og steder i nasjonal- og naturparkene Kellerwald-Edersee.
Dobbedalsheia

Dobbedalsheia er en ås i Grimstad kommune i Aust-Agder. Med sine 360,7 moh. er det den høyeste toppen i kommunen.
Britisk Kamerun

Britisk Kamerun (engelsk: Cameroons) var et mandatområde Storbritannia fikk tildelt av folkeforbundet. Området er nå delt mellom landene Nigeria og Kamerun.
Området som det nåværende Kamerun består av ble gjort krav på av Tyskland under kappløpet om Afrika i slutten av 1800-tallet. Under første verdenskrig ble området okkupert av britiske, franske og belgisk tropper, og ble etter krigen delt mellom  Storbritannia og Frankrike som mandatområder av folkeforbundet i 1922. Det franske mandatet ble kjent som Cameroun og de britiske områdene var delt opp i Northern Cameroons og Southern Cameroons.
Fransk Kamerun ble selvstendig i januar 1960, og det ble planlagt selvstendighet for Nigeria samme året. Disse hendelsene førte til spørsmål om hva som skulle skje med de britiske områdene. Etter litt diskusjon (som hadde pågått siden 1959), ble det holdt en folkeavstemning i februar 1961. De nordlige områdene med muslimsk majoritet ville gå i union med Nigeria, og de sørlige områdene foretrakk opprettelse av en egen stat, Kamerun.
Acytolepis

Utseende

Middelsstore blåvinger uten stjerter på bakvingen. Hannenes overside er blå med bredt brune ytterkanter, hunnene ligner men er mattere. Undersiden er lysgrå med svarte flekker.

Levevis

Larvene kan finnes på en lang rekke ulike busker og løvtrær.

Utbredelse

Slekten er utbredt i Sørøst-Asia og Australia.
Acytolepis puspa er utbredt i en lang rekke underarter fra India i vest til Ny-Guinea i øst, de øvrige artene har mer begrensede utbredelser innenfor det samme områder.
Spinovelleda

Levevis

Disse billene har larver som lever i død ved av løvtrær, ofte like under barken.

Utbredelse

Artene lever i Tanzania.
Semiope

Utseende

Middelsstore, avlange, matte, brunlige trebukker.  Antennene er vanligvis litt lengre enn kroppen. Pronotum er avrundet firkantet til tønneformet, litt lengre enn bredt, dekkvingene nesten jevnbrede. Pronotum er ofte mørkere enn resten, dekkvingene kan ha svart spiss.

Utbredelse

Slekten er utbredt på Ny-Guinea.
Forakt

Forakt eller ringeakt er en intens følelse av despekt og motvilje. Det ligner hat, men innebærer følelse av overlegenhet/nedlatenhet. En person som forakter en annen ser ned på den personen. Forakt kan være relatert til følelse av vemmelse og bitterhet.
Professor Robert C. Solomon plasserer forakt på samme linje som krenkelse og vrede. Ifølge ham er forskjellen mellom de tre følelsene at krenkelse er rettet mot et høyerestående menneske, sinne mot et likestående menneske og forakt mot et laverestående menneske.
Eugene Fama

Utdannelse og karriere

Eugene Fama avla en bachelorgrad ved Tufts University i 1960, deretter en master of business administration og en doktorgrad ved University of Chicago Booth School of Business i 1964. Doktoravhandlingens tema var «The Behavior of Stock Market Prices».
Han har vært ansatt ved University of Chicago siden 1963, fra 1968 som professor i finans.
Han har skrevet to bøker og publisert over 100 artikler i vitenskapelige tidsskrifter.

Økonomiske teorier

Den kjente hypotesen om effisiente markeder blir ofte knyttet til Fama. Denne hypotesen sier at det ikke er mulig å forutse hvordan prisen på et verdipapir vil utvikle seg i fremtiden, fordi all relevant informasjon er reflektert i markedskursene på ethvert tidspunkt. Man skiller i blant mellom sterk, halv-sterk og myk markedseffisiens. En sentral konsekvens dersom hypotesen stemmer er at prisutviklingen fremover ikke kan "spås" ved hjelp av tidligere utvikling.
Fama har også utviklet den såkalte Fama-French-modellen, som brukes til å analysere avkastningen på ulike aksjer, basert på ulike egenskaper ved selskapene som har utstedt dem. Den opprinnelige modellen inneholdt tre faktorer: selskapets størrelse, forholdet mellom markedsverdi og bokført verdi av egenkapitalen i tillegg til såkalte fra kapitalverdimodellen, som angir i hvor stor grad bransjen til selskapet varierer i takt med de generelle konjunkturene.
KNM «Sleipner» (1936)

Jageren «Sleipner» var marinens andre skip med dette navnet. Den var en torpedojager i Sleipner-klassen som ble sjøsatt fra Marinens hovedverft i Horten 7. mai 1936.
«Sleipner» var den første av seks jagere av samme klasse som ble bygd i årene fra 1936 til 1939. Denne «Sleipner-klassen» hadde et deplasement på 597 tonn, toppfart på 30 knop og 75 manns besetning. Under kampene i Norge var den utstyrt med en 40 mm Brofors kanon og to 12,7 mm Colt mitraljøser. Hovedbestykningen var 3 10 cm kanoner, torpedoer og synkeminer.
I skrogkonstruksjonen brukte verftet spesialstål og det, den gang, «nye» og vektbesparende metallet, aluminium. Lettmetall ble brukt til bro, mast og ytre skorstein, delvis også i garnering og i lugarskott.

Felttoget i Norge i 1940

«Sleipner», med Ernst Ullring som skipssjef, gjorde seg bemerket i kamp i Romsdalsfjorden i aprildagene i 1940. Den krysset siden Nordsjøen og ankom Lerwick på Shetland 26. april 1940. Mangel på ammunisjon og behov for reparasjon etter kamper i Romsdalsfjorden var bakgrunnen for at den trekk seg ut fra norsk farvann.

Operasjoner i Storbritannia under andre verdenskrig

I løpet av krigen eskorterte «Sleipner» 156 konvoier langs Storbritannias østkyst inntil kommandoen ble strøket 10. mars 1944 og båten lagt i opplag. Den hadde vært i virksomhet i 1400 dager da den gikk i opplag.

Etter andre verdenskrig

I mai 1945 ble «Sleipner» seilt til Norge hvor opplaget fortsatte. I 1948 ble den oppbygd til fregatt og fikk navnet KNM «Sleipner». Denne fregatten KNM «Sleipner» ble utrangert og solgt til opphugging i 1959.
Regnbuen Kristne Fellesskap

Regnbuen Kristne Fellesskap var en kristen frikirkelig menighet på Lørenskog, i Akershus. Regnbuen Kristne Fellesskap ble stiftet i 1998, nedlagt (konkurs) 2013. 
Menigheten hadde 112 medlemmer, medregnet tilhørige, det vil si barn av døpte medlemmer. Finn Henrik Friis Larsen var pastor. Regnbuen Kristne Fellesskaps visjon var å nå ut til mennesker lokalt, nasjonalt og internasjonalt med evangeliet. Derfor var menigheten engasjert i misjon og startet både barnehage, grunnskole og bibelskole.  For ungdom i konfirmasjonsalder tilbydde menigheten den frikirkelige konfirmantundervisningen Tentro. 
Regnbuen Kristne Fellesskap ble dømt i Nedre Romerike tingrett til å betale en tidligere medarbeider, 258.162 kroner med tillegg av lovens rente . Regnbuen Kristne Fellesskap ble nedlagt 27. desember 2012. Konkursen ble behandlet i Tingretten i Lillestrøm 2. april 2013. Menigheten hadde da en gjeld på 1,5 - 2 millioner kroner  .

Barnehage og skoler

Regnbuen barnehage er en barnehage for alle barn opptil seks år. Barnehagen legger vekt på å arbeide med drama. Den drives etter et kristent verdigrunnlag.
Lørenskog Friskole ble startet i 1999 under navnet Regnbuen skole. I 2008 hadde skolen omtrent hundre elever fra første til tiende klasse. Skolen er bygd på det kristent verdigrunnlag og følger læreplanen til den offentlige norske skolen. Jeremy Pyke er rektor.
Regnbuen Bibelskole har et internasjonalt, flerkulturelt miljø med studenter fra mange land. Undervisningen er på engelsk. Den er godkjent av Kunnskapsdepartementet og Statens lånekasse for utdanning.

Misjon

Regnbuen Kristne Fellesskap er engasjert i misjonsarbeid i India og Romania. I 2007 var menighetens misjonsregnskap på 28 044,- kr.
Det internasjonale finansieringsinstituttet

Det internasjonale finansieringsinstituttet, forkortet IFC (International Finance Corporation), er en del av den internasjonale gruppen Verdensbanken og ledes for tiden (2009) av den svenske forretningsmannen Lars H. Thunell.
Snes

Snesland

Snes har også vært i bruk som kvadratmål i Skandinavia. I Dalarna i Sverige var et snesland et jordstykke som ga et snes såkorn i avkastning. Før 1665 utgjorde et snesland 9 bandland eller 324 kvadratalen. Etter 1665 var det imidlertid vanlig å definere et snesland som 10 bandland eller 340 kvadratalen. I Sverige tilsvarte dette 1/40 tønneland eller ca. 126,9 m². Et snesland tilsvarte dessuten 1/10 kistland eller 1/20 spannland.
Aberdeen (film)

Handlingen

Kaisa arbeider som advokat i London og feirer at hun har blitt forfremmet i firmaet hun jobber i. Alt er på topp og fremtiden synes lys. Neste morgen kommer nedturen når hun blir vekket av moren Helen som ringer og forteller at hun er alvorlig syk. Hun ber Kaisa reise til Norge for å hente sin alkoholiserte far Tomas hjem til Aberdeen. Den motvillige Kaisa går med på opplegget, men oppdraget om å hente faren blir ikke enkelt.

Anmelderne

Aberdeen ble godt mottatt av anmlederne, noe som gjenspeiles i at den har fått 87 % på Rotten Tomatoes.
Den ble også godt mottatt av de norske anmelderne. Blant annet så gav VG og Aftenposten den terningkast fem, mens Dagbladet og Dagsavisen gav den fire.

Musikk

Sangen som Skarsgård nynner på igjennom filmen og som til slutt blir spilt i sluttscenen er den svenske sangen Balladen om herr Fredrik Åkare och den söta fröken Cecilia Lind av Cornelis Vreeswijk.
Gråullape

Vern

Aper som denne trenger store områder som de kan bevege seg fritt i. Skogbiotopen deres blir imidlertid stadig delt opp, og apene trues i tillegg av at mennesker jakter på dem på grunn av kjøttet, som er en delikatese.
Tocantins

Geografi

Tocantins danner et skille mellom Amazonasregnskogen og savannene. Det finnes mange elver, blant annet elva Tocantins, som har gitt navn til delstaten. Om lag 20 arkeologiske utgravingssteder finnes i området.

Økonomi

Tocatins økonomi er i hovedsak basert på kvegdrift. I tillegg dyrkes det mye ananas, som selges både i Brasil samt eksporteres til andre land i Mercosul-samarbeidet. Nord i delstaten produseres det trekull og palmeolje fra babaçu-palmen.
De føderale myndighetene i Brasil forsøker å gjøre næringslivet mer variert ved å bygge et vannkraftverk i delstaten.

Historie

Det som i dag er Tocantins, ble første gang utforsket av jesuittmisjonærer rundt 1625, som prøvde å kristne den indianske urbefolkningen.
Tocantins utgjorde opprinnelig nordre del av Goiás. Historisk sett har dette området vært adskilt fra resten av denne delstaten. Dette førte til at de sørlige deler av Goías fikk mesteparten av investeringene og som en følge av dette ble mer utviklet. Som en følge av dette har det vært en sterk separatistbevegelse i Tocantins i mange år.
De første separatistbølgene oppsto i 1809, da det ble innført kraftige skatter på gruvedrift. Dette førte til et mindre opprør som raskt ble slått ned av de militære. Mindre forsøk på opprør fulgte gjennom det 19. århundre.
Gjennom 1970-tallet ble det lagt press på de føderale myndigheter i Brasil for å skille ut de nordre deler av Goías som en egen delstat. I den nye grunnloven av 1988 ble Tocantins, sammen med bl.a. Roraima og Rondônia, opprettet som egne delstater.

Byer

Tocantinópolis, Colinas do Tocantins, Araguaína, Gurupi.
Norsk Botanisk Forening

Norsk Botanisk forening (NBF) ble stiftet i 1935 og er foreningen for planteinteresserte i Norge. Den samler både fagutdannete botanikere, sjøllærte barfotbotanikere og andre med interesse for norsk flora. Foreningen har i dag ca. 1500 medlemmer over hele landet. Den er organisert i 12 grunnorganisasjoner, som dekker områder av ulik størrelse.
NBF utgir sentralt bladet Blyttia, som medlemmene kan velge å få inkludert i medlemskapet sitt. De fleste av grunnorganisasjonene har også sine egne tidsskrifter av ulikt omfang. De fleste aktivitetene skjer lokalt. Det arrangeres ekskursjoner og turer i den grønne årstida, og møter med lysbildeforedrag i vinterhalvåret. I tillegg har flere avdelinger florakartleggingsprosjekter på gang.
NBF er sammen med 12 andre foreninger medlem av SABIMA (SAmarbeidsrådet for BIologisk MAngfold)
NBF er en av 5 organisasjoner som samarbeider med Artsdatabanken om å drive Artsobservasjoner.
Sande (Vestfold)

Utdanning

Kommunen har fire barneskoler: Haga skole nær Sande ungdomsskole i Sande sentrum, Galleberg skole på Galleberg, Selvik skole ved Sandebukta og Kjeldås skole nord i kommunen. Sande videregående skole ligger også i kommunen.
I forbindelse med kommunesammenslåingen med Holmestrand fra 2020 ble det planlagt en ny felles videregående skole belliggende i Sande, men dette er inntil videre lagt på is.

Tusenårssted

Kommunens tusenårssted er Sande torg som er anlagt på den opprinnelige plassen foran jernbanestasjonen i Sande sentrum.